open-index/open-wikipedia-markdown huggingface dataset:
The Dearborn Independent

**The Dearborn Independent** oli vuonna 1901 perustettu sanomalehti, jonka Henry Ford omisti. Sanomalehdestä tuli Yhdysvaltojen toiseksi suurilevikkisin sanomalehti *[[New York Daily News]]in* jälkeen. Sanomalehden nimi on peräisin Dearbornin kaupungista, joka sijaitsee Michiganin osavaltiossa. Sanomalehden henkilöstöä olivat E. G. Pipp ja William J. Cameron.

Henry Ford julkaisi *[[Siionin viisaiden pöytäkirjat]]* sanomalehden sivuilla ja lisäksi sarjan juutalaisvastaisia artikkeleita, joista koostettiin Fordin kirjanen nimeltä *[[Kansainvälinen juutalainen]]*. Artikkelit ilmestyivät sanomalehdessä 22. toukokuuta – 2. lokakuuta 1920 ja käsittelivät maailmantapahtumia ja kansainvälisiä juutalaisia, joita Ford piti aikansa suurimpana ongelmana. Sanomalehden viimeinen numero ilmestyi joulukuussa 1927, kun Ford lakkautti sanomalehden antisemitismisyytösten vuoksi.
Vanessa Fernandes

**Vanessa de Sousa Fernandes ** (s. 14. syyskuuta 1985 Perosinho) on portugalilainen triathlonisti ja olympiamitalisti. Fernandes osallistui Ateenan olympialaisiin 2004 sijoittuen kahdeksanneksi. Neljä vuotta myöhemmin Pekingin olympialaisissa hän voitti olympiahopeaa. Hän edustaa SL Benficaa.

## Lähteet
Brigitte McMahon

**Brigitte McMahon** (s. 25. maaliskuuta 1967, Baar) on sveitsiläinen entinen triathlonisti ja olympiavoittaja. McMahon voitti Sydneyn olympialaisissa 2000 olympiakultaa. Neljä vuotta myöhemmin Ateenan olympialaisissa 2004 hän oli kymmenes. Vuonna 2005 McMahon jäi kiinni EPOn käytöstä. Hän sai kahden vuoden kilpailukiellon dopingrikkomuksestaan. Siiviliammatiltaan McMahon on biokemisti.

## Lähteet
Kirjanen

**Kirjanen** on pieni, ohut kirja.

Kirjapainoteknisesti pientä nitomatonta kirjasta kutsutaan usein **pamfletiksi**. Se koostuu yksittäisestä paperiarkista, jonka molemmille puolille on painettu tekstiä ja joka on taitettu kahtia, kolmeen osaan, neljään osaan tai jopa viiteen osaan (tällöin sitä kutsutaan **lehtiseksi**). Pamfletti saattaa koostua myös muutamasta sivusta, jotka on taitettu kahtia ja määrlytetty laskoksen tekemiseksi. Kirjastonhoitajat laskevat pamfletiksi alle 50 sivua pitkän kirjan, jota ei ole suunnattu lapsille.

## Katso myös
* Pamfletti

## Lähteet
Skye McCole Bartusiak

**Skye McCole Bartusiak** (28. syyskuuta 1992 Houston, Texas &ndash; 19. heinäkuuta 2014 Houston, Texas) oli yhdysvaltalainen lapsinäyttelijä. Hän aloitti näyttelemisen 7-vuotiaana ja teki muistettavat roolit elokuvissa *[[Patriot (elokuva)|Patriot]]* (2000) ja *[[Älä sano sanaakaan]]* (2001) sekä televisiosarjassa *[[24 (televisiosarja)|24]]*. Tämän lisäksi hän vieraili useissa sarjoissa sekä televisioelokuvissa.

McCole Bartusiak kuoli vain 21-vuotiaana kotonaan Houstonissa 19. heinäkuuta 2014 lääkkeiden yliannostukseen. Kuolema todettiin vahingoksi.

## Filmografia

## Lähteet
Jaotin

**Jaotin** on passiivinen jakoverkon osa, joka jakaa tulosignaalin yhtä suuriin osiin mahdollisimman pienin häviöin. Jaottimen haarojen välillä ei ole haaroittimen tapaista häiriövaimennusta.

## Lähteet
Timna Nelson-Levy

**Timna Nelson-Levy** (; s. 7. heinäkuuta 1994) on israelilainen judoka. Hän on olympia- ja MM-mitalisti sekä Euroopan-mestari. 

Nelson-Levy sijoittui 57&nbsp;kg:n painoluokassa viidenneksi alle 21-vuotiaiden MM-kilpailuissa 2014. Hän saavutti EM-kilpailuissa samassa sarjassa pronssia Kazanissa 2016 sekä oli seitsemäs Varsovassa 2017 ja Lissabonissa 2021.

Vuodelle 2021 siirretyissä Tokion olympialaisissa Nelson-Levy oli mukana Israelin judojoukkueessa, joka voitti sekajoukkuekilpailun pronssia. Hän osallistui myös 57&nbsp;kg:n sarjaan, jossa hän sijoittui seitsemänneksi. Hän voitti Euroopan-mestaruuden alle 57&nbsp;kg:n sarjassa Sofiassa 2022 kukistettuaan loppuottelussa ranskalaisen Sarah-Léonie Cysiquen. Saman vuoden Taškentin MM-kilpailuissa oli 57-kiloisissa viides ja saavutti pronssia sekajoukkuekilpailussa. Montpellier'n EM-kilpailuissa 2023 hän sijoittui 57&nbsp;kg:n sarjassa seitsemänneksi. Hän sai samassa painoluokassa EM-pronssia Zagrebissa 2024. Kuukautta myöhemmin hän oli viides Abu Dhabin MM-kilpailuissa. Podgorican EM-kilpailuissa 2025 hän sijoittui niin ikään viidenneksi.

Nelson-Levy on saavuttanut Masters-, Grand Slam- ja Grand Prix -kilpailuissa kolme turnausvoittoa, kolme kakkossijaa ja neljätoista kolmossijaa sekä sijoittunut maailmancup/Continental Open -kilpailuissa kaksi kertaa kolmanneksi. Hän on voittanut aikuisten sarjassa kaksi Israelin-mestaruutta.

## Lähteet
Heidi Walli

**Heidi Maria Walli** (s.  20. maaliskuuta 1962 Helsinki) on suomalainen nykyaikainen viisiottelija. Hän on voittanut kaksi hopeaa nykyaikaisen viisiottelun maailmanmestaruuskilpailuissa yli 40-vuotiaiden sarjassa. Hopeat ovat vuosilta 2012 ja 2013. Ammatiltaan hän on fysioterapeutti sekä orgaanisen kemian kandidaatti Helsingin yliopisto ja hän johtaa perheyritystä, jonka toimialaa ovat mm. terveydenhoito palvelut, orgaaninen kosmetiikka . Vuonna 2008 hän perusti yksityisen saattohoitoyksikön. Hän toimi pitkään Helsingin nykyaikaisten viisiottelijoiden puheenjohtajana, kansainvälisen viisitteluliiton liiton (UIPM) alaisen masters-komitean johtokunnan jäsenenä ja vuodesta 2012 UIPM:n alaisen Masters komitean puheenjohtajana, jossa tehtävässä hän on ensimmäinen nainen. Suomen miekkailu- ja 5-otteluliiton hallituksen jäsenenä 2010-2014. Hänellä on kolme lasta.

## Lähteet
Grigori Minaskin

**Grigori Minaskin** (s. 1. helmikuuta 1991) on virolainen judoka.

Minaskin voitti vuonna 2007 kultaa 81&nbsp;kg:n sarjassa alle 17-vuotiaiden EM-kilpailuissa Vallettassa ja Euroopan nuorten olympiafestivaaleilla Belgradissa. Vuonna 2009 hän saavutti alle 20-vuotiaiden 90&nbsp;kg:n painoluokassa EM-hopeaa Jerevanissa ja MM-pronssia Pariisissa. Hän oli saman ikäluokan 90-kiloisten sarjan EM-pronssilla Samokovissa 2010.

Minaskin sijoittui Istanbulin EM-kilpailuissa 2011 seitsemänneksi alle 90&nbsp;kg:n painoluokassa. Hän saavutti alle 23-vuotiaiden EM-kilpailuissa pronssia 100&nbsp;kg:n sarjassa Samokovissa 2013. Hän sai Kazanin EM-kilpailuissa 2016 pronssia 100&nbsp;kg:n painoluokassa.

Minaskin on saavuttanut maailmancupeissa ja Continental Open -kilpailuissa yhden turnausvoiton, kolme kakkossijaa ja kolme kolmossijaa. Hän on voittanut aikuisten sarjassa viisi Viron-mestaruutta.

## Lähteet
Roosevelt (New Jersey)

**Roosevelt** on kunta (''borough'') Monmouthin piirikunnassa, New Jerseyssä. 1930-luvun laman aikana perustetun kunnan asukasluku oli 882 vuonna 2010, eli sen asukasluku oli laskenut 51:llä (-5.5 %) vuoden 2000 väestönlaskennasta.

Roosevelt perustettiin 29. toukokuuta 1937, jolloin sen nimi oli **Jersey Homesteads**. Nimeksi vaihdettiin 9. marraskuuta 1945 Roosevelt kunnianosoituksena puolta vuotta aiemmin kuolleelle entiselle yhdysvaltain presidentille Franklin D. Rooseveltille.

## Lähteet

## Aiheesta muualla
Max Warburg

**Max Moritz Warburg** (5. kesäkuuta 1867 – 26. joulukuuta 1946) oli Warburg-sukuun kuuluva saksalainen pankkiiri, joka toimi Hampurissa, Saksassa. Max Warburg johti suvun hampurilaista M. M. Warburg & Co. -pankkia. Max Warburgin veljiä olivat Paul Warburg ja Felix Warburg. Henry Ford mainitsee Max Warburgin 1920-luvulla ilmestyneessä kirjasessaan *[[Kansainvälinen juutalainen]]*.

## Ura

Max Warburg johti suvun hampurilaista M. M. Warburg & Co. -pankkia. Hänen veljensä Paul Warburg työskenteli kanssaan Hampurissa 1895–1902.

### Pariisin rauhansopimus 1919
Max Warburg avusti Saksan delegaatiota taloudellisena neuvonantajana vuonna 1919 ensimmäistä maailmansotaa seuranneessa Pariisin rauhankonferenssissa, joka kulminoitui Versaillesin rauhansopimukseen. Hänen Yhdysvaltoihin vuonna 1902 muuttanut ja vuonna 1911 kansalaisuuden saanut veljensä Paul Warburg johti Yhdysvaltain delegaatiota.

### IG Farben
Max Warburg oli saksalaisen Interessen-Gemeinschaft Farbenindustrie AG:n eli IG Farbenin hallituksessa. IG Farben oli maailman suurin kemianteollisuuden yritys. Hänen veljensä Paul Warburg oli IG Farbenin kokonaan omistaman Yhdysvaltain-tytäryhtiön hallituksessa. Toisen maailmansodan päätyttyä Nürnbergin sotasyyllisyysoikeudenkäynneissä 24 IG Farbenin johtajaa tuomittiin, mutta Max Warburg ei lukeutunut syytettyihin.

### Saksan keskuspankki
Max Warburg toimi Hjalmar Schachtin alaisuudessa johtajana Reichsbankissa vuoteen 1938 asti, kunnes pakeni Yhdysvaltoihin.

## Pako Yhdysvaltoihin
Max Warburg pakeni perheensä kanssa, 38-vuotias poika Eric M. Warburg samana vuonna, Yhdysvaltoihin vuonna 1938 kansallissosialistien juutalaisvainon kiihtyessä. Hänen veljensä Paul ja Felix asuivat jo Yhdysvalloissa.

## Yksityiselämä
Max Warburg oli suvun hampurilaisen pankin perustaneen saksalaisen Moses Warburgin jälkeläinen. Max Warburgin vanhemmat olivat Moritz Warburg (1838-1910) ja äiti Charlotte Oppenheim (1842-1921). Max Warburg avioitui Alice Magnuksen kanssa vuonna 1899. Pariskunta sai yhden lapsen, Eric M. Warburgin (1900–1990). Max Warburgin hauta sijaitsee Sleepy Hollow'n hautausmaalla Westchesterissä, New Yorkissa.

## Lähteet
Västerviks IK

**Västerviks IK** on ruotsalainen jääkiekkoseura Västervikin kaupungista. Joukkue pelaa kaudella Ruotsin kolmanneksi korkeimalla sarjatasolla Hockeyettanissa. Joukkue on perustettu vuonna 1971.

## Joukkue kaudella 2025–2026

### Valmennus & Joukkueenjohto
* **Päävalmentaja:** Pelle Torstensson 
* **Apuvalmentaja:** Philip Bertilsson 
* **Maalivahtivalmentaja:** Gabriel Remelin 
* **Huoltopäällikkö:** Felix Gustafsson 
* **Toimitusjohtaja:** Victor Öhman 

*Lähde: EliteProspects*

## Lähteet

## Aiheesta muualla
*Virallinen sivusto
Etiopian kuumat myrkkylähteet

**Etiopian kuumat myrkkylähteet** sijaitsevat Danakilin aavikolla, 600 kilometriä Addis Abebasta pohjoiseen. Lähteistä vapautuu ilmaan klooria ja rikkihöyryjä, jotka ovat myrkyllisiä ja vahingoittavat silmiä ja keuhkoja. Kuumat lähteet ovat neonkeltaisia, ja kuivuessaan ne muodostavat valkoisia, keltaisia, ruskeita, oransseja ja vihreitä jälkiä maastoon.

Danakilin aavikolla on evaporiittikerros, joka koostuu vesiliukoisista mineraaleista. Kerros on aikoinaan syntynyt aavikolla veden haihtumisen tuloksena. Danakilin evaporiitit ovat peräisin ajoilta, jolloin Punainen meri on useaan otteeseen peittänyt laakson vedellä ja vesi on haihtunut pois. Dallolissa olevat kuumat lähteet ovat värikkäimpiä maisemia maapallolla. Kuuma magma lämmittää pohjavettä, joka virtaa ympäröiviltä ylängöiltä. Kuuma vesi nousee maanpinnalle ohittaen evaporiittikerroksen, josta liukenee suolaa, kaliumkarbonaattia ja muita liukoisia mineraaleja.

Alueella elää ekstremofiilejä eli äärimmäisissä oloissa selviytyviä mikrobeja. Näihin kuuluvat muun muassa halofiiliset levät, jotka pitävät suolaisesta ympäristöstä. Myrkkylähteitä päästiin tutkimaan tieteellisesti ensimmäistä kertaa huhtikuussa 2016. Felipe Gómezin tutkimusryhmä Espanjan astrobiologian keskuksesta teki retken alangolle. Gómez selvitti ympäristön olosuhteet ja kartoitti, millaista elämää alueella on.

## Lähteet
Kylävaara

**Kylävaara** on suomalainen sukunimi, joka on muun muassa seuraavilla henkilöillä:

* Ilkka Kylävaara (1946–2020), toimittaja, ohjaaja ja kirjailija, Keijo Kylävaaran poika
* Keijo Kylävaara (1921–1994), Helsingin Sanomien päätoimittaja 1970–1982, tietokirjailija ja suomentaja
Euroopanvirtahepo

**Euroopanvirtahepo** (*Hippopotamus antiquus*) on suurikokoinen sukupuuttoon kuollut virtahepolaji.

## Ulkonäkö ja koko
Euroopanvirtahepo kasvoi 4,3 metriä pitkäksi ja painoi 3,9–4,7 tonnia. Se oli siis suunnilleen samankokoinen kuin *[[Hippopotamus gorgops]]*, mutta sillä ei ollut samanlaisia ”varsisilmiä”.

## Levinneisyys
Euroopanvirtahepo eli Euroopassa pleistoseenikaudella, 1,8 miljoonaa – 800 tuhatta vuotta sitten. Se oli laajalle levinnyt, sen jäänteitä on löydetty Saksasta, Kreikasta, Italiasta, Espanjasta sekä Isosta-Britanniasta.

## Lähteet
The Nice Guys

**The Nice Guys** on vuonna 2016 ensi-iltansa saanut yhdysvaltalainen toimintakomedia, jonka on ohjannut Shane Black. Elokuvan ovat käsikirjoittaneet Black ja Anthony Bagarozzi. Sen päärooleissa esiintyvät Russell Crowe, Ryan Gosling, Angourie Rice, Matt Bomer, Margaret Qualley, Keith David ja Kim Basinger. Elokuva sijoittuu vuoden 1977 Los Angelesiin ja se kertoo huono-onnisesta yksityisetsivästä (Gosling) ja väkivaltaisesta kovanaamasta (Crowe), jotka palkataan etsimään kadonnutta nuorta naista (Qualley).

*The Nice Guys* sai ensi-iltansa Hollywoodissa 11. toukokuuta 2016. Elokuvateattereihin se saapui 20. toukokuuta 2016.

## Näyttelijät

## Lähteet

## Aiheesta muualla
* Viralliset kotisivut 
* 
*
Michellie Jones

**Michellie Yvonne Jones** (s. 6. syyskuuta 1969, Fairfield) on australialainen entinen triathlonisti, olympiamitalisti ja maailmanmestari. Jones aloitti kilpailun triathlonissa vuonna 1990. Hän voitti maailmanmestaruuden vuosina 1992 ja 1993. Hän osallistui myös Sydneyn olympialaisiin, jossa sijoittui toiseksi häviten vain kahdella sekunnilla kultaa voittaneelle Brigitte McMahonille. Jones siirtyi 2000-luvulla kilpailemaan ironman-luokassa, jossa voitti maailmanmestaruuden 2006.

## Lähteet
Mark Dempsey

**Mark Dempsey** (s. 14. tammikuuta 1964) on englantilainen jalkapallovalmentaja ja entinen keskikenttäpelaaja. Kesästä 2022 lähtien hän on toiminut Manchester Unitedin U23-joukkueen päävalmentajana.

## Ura

Dempsey liittyi Manchester Unitedin orgaatioon vuonna 1980 alle 18-vuotiaiden joukkueeseen. Hän nousi vuonna 1982 edustusmiehistöön, muttei onnistunut murtautumaan joukkueen pelaavaan kokoonpanoon. Dempsey esiintyi vain yhdessä ottelussa Unitedin paidassa. Dempsey pelasi lainalla Swindon Townissa kauudella 1985 ja hän jätti seuran vuonna 1986. Ura jatkui Sheffield Unitedissa, jossa tuli mukavasti vastuuta. Hän siirtyi seurasta lyhyen Chesterfieldissä vietetyn lainapestin jälkeen Rotherhamiin ja uransa viimeisiksi vuosiksi Macclesfield Towniin. Dempsey lopetti Englannin alasarjoissa tekemänsä pelaajauran vuonna 1994.

Pelaajauransa jälkeen Dempsey työskenteli Manchester Unitedin juniorivalmentajana, kunnes siirtyi tammikuussa 2009 Norjaan Tromsø IL:n apuvalmentajaksi. Hän työskenteli Per-Mathias Høgmon aisaparina kaksi kautta ja toimi myös seuran juniorivalmennuksen kehittäjänä. Kaudeksi 2011 hän liittyi Molden organisaatioon Ole Gunnar Solskjærin apuvalmentajaksi. Hän voitti Moldessa kaksi Norjan mestaruutta ja cupin. Dempsey siirtyi Solskjærin perässä Cardiff Cityyn tammikuussa 2014. Kehnot tulokset johtivat potkuihin syyskuussa 2014.

Kaudeksi 2015 Dempsey palasi Norjaan FK Haugesundin apuvalmentajana. Jostein Grindhaugin jätettyä päävalmentajan tehtävät Dempseystä seuran päävalmentaja lokakuussa 2015. Hän luotsasi seuraa kauden neljässä viimeisessä ottelussa. Dempseyn johdolla Haugesund säilytti sarjapaikkansa ollen Tippeligaenin kahdestoista. Hän jatkoi päävalmentajana kaudella 2016, mutta erosi tehtävistään yllättäen heinäkuussa 2016. Elokuun alussa 2016 hänestä tuli Ruotsin Allsvenskanin putoamiskamppailuun juuttuneen Djurgårdens IF:n päävalmentaja. Dempseyn johdolla Djurgården paransi peliesityksiään ja nousi lopulta Allsvenskanin seitsemänneksi. Kauden jälkeen Dempsey jätti seuran.

Kaudeksi 2018 Dempsey palasi valmennustehtäviin IK Startin päävalmentajana. Hän sai kuitenkin potkut jo toukokuun puolivälissä, kun Start oli juuttunut Norjan liigan putoamiskamppailuun. Vuonna 2020 hän siirtyi Unitedin akatemiavalmentajaksi ja kesällä 2022 seuran alle 23-vuotiaiden joukkueen päävalmentajaksi.Mark Dempsey to lead Man Utd U23s in 'flexible' new coaching set-up

## Lähteet
Kalliomarsu

**Kalliomarsu** (*Kerodon rupestris*) on Brasilian itäosissa elävä jyrsijä. Se elää kuivilla kallioisilla alueilla pensaiden ja varpujen keskellä, ja suojautuu kallionkoloihin. Se syö lähinnä lehtiä. Paikalliset asukkaat metsästävät kalliomarsuja ruoaksi.

Kalliomarsulla ei ole häntää, ja korvat ovat pienet. Aikuinen painaa noin kilon.

## Lähteet

## Aiheesta muualla
*Laji.fi: Kalliomarsu (''Kerodon rupestris'')
*ITIS: Kerodon rupestris
Dante (verkko)

**Dante** on australialaisen Audinate Pty. Ltd. -yhtiön kehittämä IP-pohjainen audionsiirtoprotokolla. Sen sisareksi on vuonna 2019 lanseerattu Dante AV -protokolla, joka mahdollistaa myös videon siirron samassa verkossa. Yhtiö tarjoaa Dante-teknologiaa käyttäville partnereille ohjelmistoja sekä piirisarjoja, joiden avulla liitäntä voidaan toteuttaa erilaisiin äänilaitteisiin mikrofoneista kaiuttimiin asti. Markkinoilla on yli 2&nbsp;000 erilaista Dante-pohjaista tuotetta.

Danten avulla on mahdollista jakaa pakkaamatonta ääntä monikanavaisesti vähäisillä latensseilla tavallisen Ethernet-verkon yli.

Dante-teknologiaa käytetään lähinnä ammattilaisille suunnatuissa järjestelmissä, mutta se on yleistynyt myös kiinteissä asennuksissa kuten kauppa- tai koulukeskuksissa. Äänentoistojärjestelmissä Dante-yhteydellä voidaan korvata perinteinen miksauspöydän ja päätevahvistimen sekä lavarasian välinen kaukokaapeli ja haaroittaa signaalia myös äänitystä varten. Dante mahdollistaa myös kiinteiden äänentoisto- ja kuulutusjärjestelmien rakentamisen tavallisen Ethernet-verkon varaan jolloin kaapelointikustannuksissa voidaan säästää huomattavasti.

## Lähteet

## Aiheesta muualla
* Yhtiön verkkosivu
Radeon R420

**ATI Radeon R420** on ATI Technologiesin vuosina 2004-2005 julkaisema näytönohjainsarja. Näytönohjaimet tunnettiin myös koodinimellä Loki. Näytönohjaimet tukivat DX 9.0b versioa ja shader model 2.0 B versioita. 

Radeon X800 näytönohjainsarja suunniteltiin ottamaan X700 näytönohjaimien paikka kiistatta nopeimpana näytönohjaimena tuolla ajanjaksolla. X700 näytönohjaimista suunniteltiin aikansa nopeinta näytönohjainta mutta tuo näytönohjain ei ollut siihen käyttöön riittävän nopea.
Aasmund Bjørkan

**Aasmund Bjørkan** (s. 3. heinäkuuta 1973) on norjalainen jalkapallovalmentaja ja entinen hyökkääjä. Tammikuusta 2018 FK Bodø/Glimtin urheilutoimenjohtajana.

## Ura pelaajana

Bjørkan aloitti pelaajauransa kasvattajaseurassaan FK Bodø/Glimtissä, jonka edustusmiehistössä hän debytoi kaudella 1991. Seura nousi kaudeksi 1993 pääsarjaan ja Bjørkanista tuli seuran avainpelaajia tulevina liigavuosina. Hyökkääjänä ja keskikentällä viihtynyt Bjørkan tehtaili parhaalla kaudellaan yhdeksän liigamaalia. Bjørkan voitti seuran paidassa Norjan cupin mestaruuden 1993 ja oli häviämässä loppuottelussa 1996 Tromsølle 2–1. Elokuussa 2000 hän siirtyi Vålerengaan. Oslolaisseura putosi kauden jälkeen Adeccoligaeniin, jossa Bjørkan edusti seuraa nousuun päättyneen kauden 2001 ollen avainroolissa seuran paluussa pääsarjaan. Kaudella 2002 Bjørkanin peliaika jäi vähäiseksi ja elokuussa hän palasi takaisin Bodø/Glimtiin. Polvivaivat vaikeuttivat Bjørkanin uran viimeisiä pelivuosia. Hän lopetti uransa kauden 2005 jälkeen. 

## Ura valmentajana

Bjørkan oli vuonna 2006 ehdolla Steigen SK:n päävalmentajaksi Hän valmensi seuraa kaksi kautta Adeccoligaenin keskikastissa ja siirtyi kauden 2010 jälkeen Ranheimin päävalmentajaksi. Hän luotsasi seuran parhaimmillaan Adeccoligaenin neljänneksi kaudella 2011 ja jätti joukkueen sopimuksensa umpeuduttua kauden 2012 jälkeen.

Kaudeksi 2013 Bjørkan palasi Bodø/Glimtiin, kun hänestä tuli Jan Halvor Halvorsenin apuvalmentaja. Heidän johdollaan seura voitti Adeccoligaenin mestaruuden kaudella 2013 ja palasi neljän kauden tauon jälkeen pääsarjatasolle. Kauden 2015 jälkeen hän korvasi Halvorsenin seuran päävalmentajana. Bjørkanin johdolla seura putosi kauden 2016 päätteeksi liigasta, mutta nousi heti kauden 2017 Adeccoligaenin mestaruuden myötä takaisin pääsarjaan. Hänet palkittiin sarjatason parhaana valmentajana.Reginiussen kåret til årets spiller i Eliteserien Nousuun päättyneen kauden jälkeen Bjørkan jätti päävalmentajan tehtävät ja siirtyi seuran urheilutoimenjohtajaksi.Bjørkan ferdig som trener i Bodø/Glimt. Knutsen overtar

## Meriitit
### Pelaajana
* Norjan cup: 1993
**Hopeaa: 1996
* Adeccoligaen: 2001
### Valmentajana
* Adeccoligaen: 2017
* Adeccoligaenin paras valmentaja: 2017

## Lähteet
Jared Goff

**Jared Thomas Goff** (s. 14. lokakuuta 1994 Novato, Kalifornia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa NFL-liigassa pelaavaa Detroit Lionsia.

## Pelaajaura
Lukiossa pelatessaan Goff heitti yhteensä 7&nbsp;687 jaardia, 93 touchdownia ja 18 syötönkatkoa, onnistuessaan 477:ssä heitossa 767:stä (62,2%). Tuona aikaan hänen lukionsa joukkue voitti kolmesti piirikunnan mestaruuden.

Goff pelasi ennen ammattilaisuraansa Kalifornian yliopistossa, Berkeleyssä. Los Angeles Rams varasi hänet vuoden 2016  ensimmäisenä pelaajana. Goff pelasi neljä kautta Ramsissa, jonka aikana hän johdatti joukkueen kertaalleen NFL-liigan loppuotteluun Super Bowliin. Rams kauppasi hänet kauden 2020 jälkeen Detroit Lionsiin vaihdossa pelinrakentaja Matthew Staffordiin.

Toukokuussa 2024 Goff teki Lionsin kanssa nelivuotisen ja yhteensä 212 miljoonan dollarin arvoisen jatkosopimuksen.

## Lähteet
Kivistön koulu

**Kivistön koulu** oli Vantaan Kivistön kaupunginosassa, Kehäradan Kivistön rautatieaseman luoteispuolella  sijainnut noin 300 oppilaan suomenkielinen alakoulu (luokka-asteet 1–6). Koulu oli aloittanut paikallaan vuonna 1962. Kouluun oli vuodesta 2002 kuulunut myös nimellä *Pikkukakkonen* tunnettu siirrettävä laajennusosa.

Kivistön koulu lakkautettiin 1. elokuuta 2016, koska se purettiin asuintalojen tieltä. Syyslukukaudeksi 2016 otettiin käyttöön läheiseen Aurinkokiven palvelutalon yhteyteen sijoittuva uusi Aurinkokiven koulu (alakoulu), jonne Kivistön koulun oppilaat pääosin siirtyivät. Aurinkokiven koulu on nykyään yhtenäiskoulu, joka kattaa luokka-asteet 0–9.

Kirjailija Matti Summanen toimi opettajana Kivistössä kevääseen 1998 saakka.

## Lähteet
Aleksandre Kobakhidze

**Aleksandre Kobakhidze** (; s. 11. helmikuuta 1987 Tbilisi, Georgian SNT, Neuvostoliitto, nykyinen Georgia) on georgialainen jalkapalloilija. Hän edustaa Ukrainan jalkapalloliigassa pelaavaa Dnipro Dnipropetrovsk ja on pelipaikaltaan keskikenttäpelaaja.

## Lähteet

## Aiheesta muualla

* Aleksandre Kobakhidze National Football Teams -sivustolla 
*
Carson Wentz

**Carson James Wentz** (s. 30. joulukuuta 1992 Bismarck, Pohjois-Dakota) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa NFL-liigassa pelaavaa Minnesota Vikingsia.

## NFL-ura
Philadelphia Eagles varasi Wentzin vuoden 2016  toisella vuorolla. Hän pelasi ennen ammattilaisuraansa Pohjois-Dakotan osavaltionyliopistossa. Hänestä tuli kaikkien aikojen korkeimmalla varattu FCS-tasolla pelannut yliopistopelaaja.

Wentz edusti Eaglesia viisi kautta. Kaudella 2017 Wentz loukkaantui runkosarjan loppupuolella ja hänen varamies Nick Foles johdatti Eaglesin Super Bowl -mestaruuteen. Wentz palasi seuraavalla kaudella aloittavaksi pelinrakentajaksi, mutta loukkaantui jälleen kauden loppupuolella. Folesin johdolla Eagles eteni pudotuspelien puolivälieriin. Kaudella 2019 Wentz sai aivotärähdyksen  ensimmäisen kierroksen ottelussa, minkä Eagles myös hävisi. Kausi 2020 oli pelillisesti Wentzin uran huonoin ja lopulta Jalen Hurts syrjäytti hänet aloittavan pelinrakentajan paikalta.

Eagles kauppasi Wentzin keväällä 2021 Indianapolis Coltsiin vaihdossa kahteen varausvuoroon. Wentz pelasi Coltsissa kelvollisen kauden, mutta kauden jälkeen seura myi hänet Washington Commandersiin osana isompaa varausvuorojen vaihtokauppaa. Wentz oli osan kaudesta 2022 sivussa heittokäden murtuneen sormen vuoksi ja muutenkin hänen tuloksensa olivat huonot, joten Commanders vapautti kauden jälkeen Wentzin pelaajasopimuksestaan.

Tämän jälkeen Wentz kiersi eri seuroissa varapelinrakentajana. Kaudeksi 2023 Wentz teki sopimuksen Los Angeles Ramsin kanssa. Kauden 2024 Wentz pelasi Kansas City Chiefsissa ja kauden 2025 Minnesota Vikingsissa. Kauden 2025 aikana Wentz tuurasi loukkaantunutta J. J. McCarthya viidessä ottelussa, kunnes loukkasi pahasti olkapäänsä.

## Lähteet

## Aiheesta muualla
Joey Bosa

**Joey Bosa** (s. 11. heinäkuuta 1995 Fort Lauderdale, Florida) on yhdysvaltalainen amerikkalaisen jalkapallon pelaaja, pelipaikaltaan puolustuksen ulompi linjamies. Hän edustaa NFL-liigassa pelaavaa Los Angeles Chargersia.

Bosa oli vuoden 2016 NFL:n varaustilaisuuden kolmas varaus. Hän pelasi ennen ammattilaisuraansa Ohion osavaltionyliopistossa.

## Muuta
Bosan isä John Bosa oli NFL:n ykköskierroksen varaus, ja pelasi NFL:n Miami Dolphinsissa kolme kautta vuosina 1987–1989. Bosan veli Nick Bosa pelaa myös NFL-liigassa edustaen San Francisco 49ers -joukkuetta. Bosan isoisoisä Tony Accardo oli yksi Chicagon mafian tunnetuimpia johtohahmoja.

## Lähteet
Morgan Lake

**Morgan Lake** (s. 12. toukokuuta 1997 Reading, Englanti) on brittiläinen korkeushyppääjä. Vuoteen 2017 saakka hän kilpaili myös seitsenottelussa. 

Lake voitti kultaa vuoden 2014 alle 20-vuotiaiden MM-kilpailuissa sekä seitsenottelussa pistein 6148 että korkeushypyssä tuloksella 193. Seuraavana vuonna hän voitti kultaa korkeushypyssä alle 20-vuotiaiden Euroopan-mestaruuskilpailuissa tuloksella 191. 

Lake karsiutui korkeushypyn loppukilpailusta Zürichin EM-kilpailuissa 2014. Hän sijoittui Prahan EM-hallikilpailuissa 2015 viisiottelussa yhdeksänneksi. Saman vuoden Pekingin MM-kilpailuissa hän karsiutui korkeushypyn loppukilpailusta. Portlandin sisäratojen MM-kilpailuissa 2016 hän oli viisiottelussa seitsemäs. Hän keskeytti seitsenottelun Amsterdamin EM-kilpailuissa 2016 ja sijoittui korkeushypyssä kymmenenneksi Rio de Janeiron olympialaisissa. Seuraavana vuonna hän oli korkeushypyssä kahdeksas Belgradin EM-hallikilpailuissa ja kuudes Lontoon MM-kilpailuissa.

Lake sijoittui korkeushypyssä neljänneksi Birminghamin sisäratojen MM-kilpailuissa 2018. Hän saavutti samana vuonna hopeaa Gold Coastin Kansainyhteisön kisoissa tuloksella 193. Berliinin EM-kilpailuissa 2018 hän sijoittui seitsemänneksi ja Glasgow'n EM-hallikilpailuissa 2019 yhdeksänneksi. Hän oli Gävlen alle 23-vuotiaiden EM-kilpailuissa 2019 kuudes. Saman vuoden Dohan MM-kilpailuissa hän karsiutui loppukilpailusta. Hän karsiutui myös Toruńin EM-hallikilpailuissa 2021. Samana vuonna järjestetyissä Tokion olympialaisissa hän selviytyi loppukilpailuun, muttei osallistunut siihen jalkavamman vuoksi. Vuonna 2022 hän sijoittui neljänneksi Birminghamin Kansainyhteisön kisoissa ja seitsemänneksi Münchenin EM-kilpailuissa. Istanbulin EM-hallikilpailuissa 2023 hän sijoittui seitsemänneksi ja saman vuoden Budapestin MM-kilpailuissa neljänneksi tuloksella 197. Vuonna 2024 hän oli kuudes Glasgow'n sisäratojen MM-kilpailuissa ja Rooman EM-kilpailuissa, mutta karsiutui loppukilpailusta Pariisin olympialaisissa. Seuraavana vuonna hän sijoittui viidenneksi Apeldoornin EM-hallikilpailuissa ja seitsemänneksi Tokion MM-kilpailuissa.

## Henkilökohtaiset ennätykset
Lähteet: IAAF, Tilastopaja
;Ulkoradat
* 200 metrin juoksu: 24,59 (2014)
* 800 metrin juoksu: 2.19,06 (2016)
* 100 metrin aitajuoksu: 14,25 (2014)
* Korkeushyppy: 200 **NR** (2025)
* Pituushyppy: 632 (2014)
* Kuulantyöntö: 14,85 (2014)
* Keihäänheitto: 41,93 (2017)
* **[[Seitsenottelu]]: 6148 (2014)**

;Sisäradat
* 800 metrin juoksu: 2.18,53 (2016)
* 60 metrin aitajuoksu: 8,63 (2016)
* Korkeushyppy: 199 **NR** (2023)
* Pituushyppy: 613 (2015)
* Kuulantyöntö: 13,91 (2015)
* **[[Viisiottelu (yleisurheilu)|Viisiottelu]]: 4527 (2015)**

## Lähteet
Trilce

**Trilce** (*Trilce*) on perulaisen runoilijan César Vallejon runokirja jonka hän julkaisi vuonna 1922. Se oli hänen toinen kokoelmansa kaikkiaan kolmen kokoelman laajuisesta runotuotannostaan. Sen on suomentanut Einari Aaltonen joka on kirjoittanut siihen myös esipuheen. Savukeidas julkaisi suomennoksen vuonna 2009. 

Helena Sinervo kirjoittaa arvostelussaan, että Vallejo on tässä kokoelmassa käyttänyt jo ennen surrealisteja muun muassa automaattikirjoituksen tekniikkaa. Ilmestymisaikana kriitikot antoivat siitä kielteisiä arvioita, mutta runoilijoiden piirissä se sai arvostusta, ja Latinalaisesta Amerikasta muodostui avantgarden keskeinen manner.

Aiemmin on Vallejon tuotantoa suomentanut Matti Rossi, mutta – kuten Sinervo sanoo – hänen suomennoskokoelmansa *Musta kivi valkoisen päällä* "kiertää lähes mahdottomana pidetyn *Trilcen*, eikä teos muutenkaan sopinut 70-luvun julistavaan estetiikkaan".

Runokokoelman nimi on arvoitus: Vallejo oli suunnitellut sille nimeä *Cráneos de bronce* (Pronssikallot), mutta oikovedosvaiheessa hän suostui nimenmuutokseen ystävien painostuksesta, ja muutos tuli hänelle kalliiksi.

Sinervo huomauttaa, että ensivaikutelman jälkeen hän syvennyttyään teoksen käännökseen ja alkutekstiin alkoi suhtautua varauksellisesti paitsi sanavalintoihin myös itse runojen tulkintoihin. Hän huomauttaa, että vaikka Vallejo on monitulkintainen, hän ei ole sekava, silti Aaltonen muokkaa runot vaikeammin avautuviksi kuin alkuteksti. Hän antaa vääristä tulkinnoista esimerkkejä ja on sitä mieltä, että taustoihin ja inkojen ajatteluun ja kieleen tutustuminen olisi ollut avuksi. Mutta Sinervo antaa kuitenkin kiitoksen siitä, että suomennos on tehty, sillä omalla tavallaan se ilmentää Vallejon ajattelua.

## Lähteet
Hydroksibentsotriatsoli

**Hydroksibentsotriatsoli** eli **HOBt** (C6H5N3O) on bentsotriatsolijohdannaisiin kuuluva heterosyklinen orgaaninen yhdiste. Yhdistettä käytetään orgaanisen kemian synteeseissä erityisesti valmistettaessa synteettisiä peptidejä ja nukleotideja.

## Ominaisuudet
Huoneenlämpötilassa hydroksibentsotriatsoli on valkoista kiteistä ainetta. Yhdiste liukenee hyvin veteen ja muodostaa myös kidevedellisen hydraatin (C6H5N3O•H2O, CAS 123333-53-9).

## Valmistus ja käyttö
Hydroksibentsotriatsoila valmistetaan o-kloorinitrobentseenistä ja hydratsiinisulfaatista. Nämä reagoivat muodostaen hydratsiinijohdannaisen, josta muodostuu hydroksibentsotriatsolia kuumennettaessa emäksen kanssa.
:

Hydroksibentsotriatsolia käytetään reagenssina peptidien, nukleotidien ja eräiden sokerijohdannaisten valmistuksessa. Peptidien synteeseissä sitä käytetään yhdessä di-isopropyylikarbodi-imidin tai disykloheksyylikarbodi-imidin kanssa. Karbodi-imidi reagoi aminohapon karboksyyliryhmän kanssa muodostaen O-asyyli-isourean, joka reagoi hydroksibentsotriatsolin kanssa muodostaen hydroksibentsotriatsoliesterin. Tämä esterijohdannainen reagoi toisen aminohapon aminoryhmän kanssa muodostaen amidin. Tällä menetelmällä ei tapahdu peptidien rasemoitumista.
:

## Lähteet

## Aiheesta muualla
*ChemBlink: 1-Hydroxybenzotriazole 
*ChemBlink: 1-Hydroxybenzotriazole hydrate
Kuusikon koulu

**Kuusikon koulu** on vuonna 1964 valmistunut suomenkielinen alakoulu Kuninkaalan kaupunginosassa Vantaalla. Noin 350 oppilaan kouluun kuuluvat luokka-asteet 1–6. Koulussa on myös montessoriluokkia, joissa sovelletaan lapsen kehitystason huomioivaa ja lapsen toimintaa tarkkailevaa montessoripedagogiikkaa.

Vuonna 2019 koulussa oli noin 330 oppilasta. Opettajia ja avustajia on yhteensä noin 30.

Tiedosto:Kuusikon koulu1 - Kuninkaala - Vantaa - m.jpg|Kuusikon koulu on Vantaan Kuninkaalan kaupunginosan Kuusikon asuinalueella toimiva alakoulu.
Tiedosto:Kuusikon koulu3 - Kuninkaala - Vantaa - m.jpg|Vuonna 1963 valmistuneen koulun opetuksessa sovelletaan montessoripedagogiikkaa kahdella montessoriluokalla.


## Lähteet

## Aiheesta muualla
*Vantaan kaupunki:  Montessoriopetus
Tim Nowak

**Tim Nowak** (s. 13. elokuuta 1995 Bad Mergentheim) on saksalainen kymmenottelija.

Nowak ylsi kymmenottelussa pronssille vuoden 2014 alle 20-vuotiaiden MM-kilpailuissa. Vuotta aiemmin hän saavutti pronssia alle 20-vuotiaiden Euroopan-mestaruuskilpailuissa. Hän oli seitsenottelussa seitsemäs Portlandin MM-hallikilpailuissa 2016 ja samana vuonna kymmenottelussa yhdeksästoista Amsterdamin EM-kilpailuissa jäätyään ilman pisteitä 110 metrin aitajuoksussa. Ulkoratojen MM-kilpailuissa hän sijoittui kymmenottelussa kymmenenneksi Dohassa 2019 ja 17:nneksi Eugenessa 2022.

Nowakin ennätys kymmenottelussa on 8&nbsp;229 pistettä syyskuulta 2018.

## Lähteet
Mathias Brugger

**Mathias Brugger** (s. 6. elokuuta 1992) on saksalainen kymmenottelija.

Brugger ylsi kymmenottelussa hopealle vuoden 2011 alle 20-vuotiaiden Euroopan-mestaruuskilpailuissa. Sisäratojen EM-kilpailuissa Prahassa 2015 hän sijoittui seitsenottelussa 11:nneksi. Vuonna 2016 hän oli seitsenottelussa pronssilla sisäratojen MM-kilpailuissa Portlandissa ennätyspisteillään 6126. Saman vuoden Amsterdanin EM-kilpailuissa hän sijoittui kymmenottelussa yhdeksänneksi. Belgradin EM-hallikilpailuissa 2017 hän oli kahdeksas. Hän keskeytti kymmenottelun Berliinin EM-kilpailuissa 2018.

Bruggerin ennätys ottelussa on 8 304 pistettä toukokuulta 2018.

## Lähteet
Luettelo Salon kaupunginosista

Tämä artikkeli on luettelo Salon kaupunginosista. Luettelossa on mukana alueita vain vuoden 2009 kuntaliitosta edeltäneestä Salosta.

* Aarnionperä
* Alhaisi
* Anisi
* Anjala
* Armfelt
* Enola
* Hermanni
* Horn
* Isokylä
* Kaukvuori

* Kauniainen
* Kärkkä
* Lukkarinmäki
* Meriniitty
* Metsäjaanu
* Moisio
* Mököinen
* Ollikkala
* Pahkavuori
* Pajula

* Palometsä
* Paukkula
* Rappula
* Rauvola
* Sirkkula
* Tupuri
* Viitanlaakso
* Viitannummi
* Vuohensaari
* Ylhäisi
Koivukylän koulu

**Koivukylän koulu** on Rekolan kaupunginosassa Vantaalla toimiva suomenkielinen yläkoulu (luokka-asteet 7–9). Vuonna 2019 koulua kävi 420 oppilasta. Koulu on valmistunut vuonna 1975, ja se on ajalle tyypillisesti suorakaiteen muotoinen ja syvärunkoinen.

## Historia

Koulu tunnettiin alun perin nimellä Rekolan yhteiskoulu vuosina 1975–1977. Yhteiskoulu oli perustettu jo vuonna 1971, mutta se toimi alun perin Rekolan kansakoulussa ja myös paikallisen vapaapalokunnan tiloissa.

Uuden koulurakennuksen Kustaantielle suunnitteli Arno Savela, joka oli mukana koko Koivukylän kaavarungon suunnittelussa. Suunnittelussa otettiin huomioon vuonna 1977 toteutettu peruskoulu-uudistus ja tilavaraus lukiolle. Peruskoulu-uudistuksen myötä Rekolan yhteiskoulu muutettiin vuonna 1977 Koivukylän yläasteeksi ja lukioksi. Vuonna 2003 lukio kuitenkin yhdistyi Korson lukion kanssa Lumon lukioksi, jolloin rakennuksesta tuli Koivukylän koulu.

## Rakennus
Rakennus on toiminnalliselta ratkaisultaan solukoulumallinen: luokat ovat monikäyttöluokkia ja aineluokkia, jotka on sijoitettu kolmeen eri soluun (A, B ja C). Soluilla on omat sisäänkäyntinsä ja pääaulansa. Silloiselle kouluarkkitehtuurille oli ominaista ”laatikkomainen” massoittelu ja tilajäsentely, johon vaikutti suuresti moduuliajattelu ja elementtitekniikka.

Ajan ihanteiden mukaisesti koulurakennuksessa toimi koulun oman kirjaston ohessa kunnan sivukirjasto.  

## Lähteet

## Aiheesta muualla
Hullunkuriset perheet

**Hullunkuriset perheet** (engl. Happy Families) on korttipeli, jossa pyritään keräämään neljän samanarvoisen kortin nippuja. Peliä voidaan pelata myös Musta Pekka-pelikorteilla tai tavanomaisella korttipakalla. 

Suomessa peliä markkinoitiin jo vuonna 1907. Poika Vesanto on kuvittanut version korteista. *Hullunkuriset perheet* -pelikortteja on myynyt muun muassa Tactic.

Aki Månsson on tehnyt pelistä pilaversion *Ei niin hullunkuriset perheet.* Pelistä on tehty myös versio "Tavalliset perheet", jossa on moninaisia perheitä.

## Peli-idea

Pelissä on kaksi tai enemmän pelaajia. Kortit jaetaan pelaajille tasan. Pelin tavoitteena on kerätä neljän samanarvoisen kortin nippuja (perheitä), ja pelin voittaa eniten nippuja (perheitä) kerännyt. 

Pelaajat pyytävät vuorotellen jotain tiettyä korttia toiselta palaajalta täydentääkseen omaa nippuaan. Jos pyydetty kortti löytyy pelaajalta, pyytäjä saa sen. Pyytäjä jatkaa kunnes pyydettyä korttia ei löydy – tällöin vuoro siirtyy eteenpäin. Kun pelaajalla on kokonainen nippu kädessään, hän laittaa nipun eteensä.

## Lähteet

## Aiheesta muualla
*Hullunkurisia perheitä; Lelumuseo hevosenkenkä 
*Kysy.fi: Osaatteko kertoa mitään Mustapekka-pelin historiasta?
Hup-peli

**Hup-peli** on Arts & Mindsin kehittämä opetuspeli, jonka Alko julkaisi IBM PC:lle 1987. Pelin tuotti ja levitti Alkon haittavalistusyksikkö. Alkoholihaitoista valistava peli on tarkoitettu oppilaitosten ja nuorisojärjestöjen käyttöön. Sen lisenssi maksoi 700 markkaa. Peli soveltuu valmistajan mukaan 13–17-vuotiaille ja sitä vanhemmille pelaajille. Pelistä ei ole säilynyt montakaan kopiota.

## Pelaaminen

*Hup-peli* on roolipelielementtejä sisältävä seikkailupeli. Pelaajan pelihahmo seikkailee pienoiskoossa mallinnetussa Helsingissä tavoitteenaan päästä ennalta sovituille treffeille. Pelaajan tulee välttää paheita, joihin häntä houkutellaan satunnaisissa tapahtumissa. Satunnaistapahtumien tilanteet voivat käsitellä esimerkiksi uhkapelejä tai alkoholia. Eräässä tapahtumassa pelaaja voi esimerkiksi valita, nauttiiko hän alkoholia porttikongissa elokuvissa käynnin jälkeen. Väärät valinnat vaikuttavat pelaajan terveyteen, rahaan tai suhteisiin, ja mikäli jokin mittareista menee nollaan, peli päättyy.

## Vastaanotto
Toimittaja Juho Kuorikosken mukaan pelissä on pelattavaa noin vartin verran, mutta valintojen määrä tuo peliin uudelleenpeluuarvoa. Kuorikoski kutsuu peliä edelleen varsin pelattavaksi peliksi, joka on ”samassa laatuluokassa” muiden kaupallisten 1980-luvun suomipelien kanssa.

## Katso myös
*Lydia (peli)

## Lähteet
Urszula Włodarczyk

**Urszula Włodarczyk** (s. 22. joulukuuta 1965) on entinen puolalainen seitsenottelija ja kolmiloikkaaja. Hän on menestynyt erityisen hyvin hallissa kilpailtavassa viisiottelussa.

Włodarczykin kansainvälinen ura alkoi 1991, kun hän oli toinen universiadeissa Sheffieldissä ja sijoittui kuudenneksi Tokion MM-kilpailuissa. Sisäratojen EM-kilpailuissa Genovassa 1992 Włodarczyk osallistui viisiottelun lisäksi kolmiloikkaan. Viisiottelussa hän voitti pronssia, mutta kolmiloikassa hän jäi kilpailun viimeiseksi eli 22:nneksi. Kesällä Barcelonan olympialaisissa hän sijoittui seitsenottelussa kahdeksanneksi.

Vuosi 1993 alkoi hyvin, kun Włodarczyk saavutti hopeaa sisäratojen MM-kilpailuissa Torontossa. Kesällä hän voitti universiadit Buffalossa. MM-kilpailuissa Stuttgartissa hän saavutti pistesijan sekä seitsenottelussa että kolmiloikassa. Seitsenottelussa hänen sijoituksensa oli viides ja kolmiloikassa kahdeksas.

Vuoden 1994 sisäratojen EM-kilpailuissa Włodarczyk karsiutui kolmiloikan loppukilpailusta, mutta otteli pronssia. Saman vuoden kesällä hän otteli pronssia myös Helsingin EM-kilpailuissa.

1995 oli ensimmäinen vuosi arvokilpailu-uran alkamisen jälkeen, kun Włodarczyk ei saavuttanut ainuttakaan mitalia, kun hän jäi Göteborgin MM-kilpailuissa yhdeksänneksi.

Vuosi 1996 alkoi sisäratojen EM-kilpailuiden hopealla. Kauden pääkilpailu onnistui Włodarczykilta erinomaisesti, kun hän otteli Atlantan olympialaisissa siihen astisen uransa ennätyspisteet 6484. Pisteet eivät kuitenkaan riittäneet mitaleille, vaan hän hävisi pronssimitalin viidellä pisteellä ollen lopputuloksissa neljäs.

Vuonna 1997 Włodarczyk sijoittui neljänneksi sekä sisäratojen MM-kilpailuissa Pariisissa että ulkoratojen MM-kilpailuissa Ateenassa. Ateenan tulos 6542 on Włodarczykin ennätys seitsenottelussa ja jäi vain 24 pistettä mitalista.

Vuosi 1998 oli menestyksekäs, kun Włodarczyk voitti sisäratojen Euroopan-mestaruuden viisiottelussa ennätystuloksellaan 4808 ja oli kesällä ulkoratojen Euroopan-mestaruuskilpailuissa toinen.

Sisäratojen MM-kilpailuissa 1999 Włodarczyk voitti pronssia ja ulkona hän oli Sevilla MM-kilpailuiden seitsemäs.

Viimeisen arvokisamitalin Włodarczyk saavutti hallissa, kun hän oli Euroopan-mestaruuskilpailuiden pronssilla vuonna 2000. Saman kesän olympialaisissa Sydneyssä hän oli edellisten olympialaisten tapaan neljäs.

Viimeisen arvokilpailunsa Włodarczyk kilpaili vuonna 2001 sisäratojen maailmanmestaruuskilpailuissa Lissabonissa. Kotiinviemisenä oli kahdeksas tila.

## Henkilökohtaiset ennätykset

;Ulkoradat
* 200 metrin juoksu: 24,02 (1995)
* 800 metrin juoksu: 2.09,59 (1997)
* 100 metrin aitajuoksu: 13,19 (1994)
* Korkeushyppy: 186 (1995,1996)
* Pituushyppy: 663 (1997)
* Kolmiloikka: 13,98 (1993)
* Kuulantyöntö: 15,48 (2000)
* Keihäänheitto: 46,51 (1998)
* Seitsenottelu: 6542 (1997)

;Sisäradat

* 800 metrin juoksu: 2.15,87 (2000)
* 60 metrin aitajuoksu: 8,24 (1994)
* Korkeushyppy: 185 (1996)
* Pituushyppy: 654 (1998)
* Kolmiloikka: 13.35 (1994)
* Kuulantyöntö: 15,16 (1998)
* Viisiottelu: 4808 (1998)

## Lähteet

*
*
*
Huvimatka Aavasaksaan

**Huvimatka Aavasaksaan** on vuonna 1862 julkaistu lautapeli, joka ilmestyi sekä suomen- että ruotsinkielisenä painoksena. Ruotsinkielisen painoksen nimi on **Lustfärd till Avasaksa**. Peli on julkaistu myös nimellä **Huviretki Aavasaksalle**. *[[Suomen Julkisia Sanomia]]* kuvaili peliä seuraavasti 22. joulukuuta 1862:

Peli sisältää muun muassa yhden vanhimmista Oulun kaupunkia esittävistä kuvista.

Pelin on kuvittanut Uudestakaarlepyystä kotoisin ollut suomenruotsalainen taiteilija Hilda Olson (1832–1916). Olson tunnetaan myös työstään luonnontieteellisten aiheiden parissa. Luonnontieteelliseen keskusmuseoon on arkistoitu Krimin-matkan aikana syntyneitä Olsonin kuvituksia, muun muassa hämähäkkejä kuvaavia töitä.

Pelistä kirjoittanut Raija Majamaa epäilee sen sisältämiä loruja Zachris Topeliuksen kirjoittamiksi ja Johan Bäckvallin (1817–1883) suomentamiksi. Toisaalta tiedetään, että Hilda Olson julkaisi elämänsä aikana useita lautapelejä, joihin hän kirjoitti myös säännöt. Pelin sääntöjen ja lorujen kirjoittajasta ei siten ole täyttä varmuutta.

Pelin kuvitukset mukailevat monessa kohtaa Topeliuksen toimittaman *[[Finland framställdt i teckningar]]* -teoksen kuvia. Kuvat eivät kuitenkaan ole identtisiä esikuvansa kanssa, sillä monessa kohtaa rakennukset on kuvattu eri kuvakulmasta. Pelissä on myös sellaisia kuvia, jotka *Finland framställt i teckningarista* puuttuvat.

## Lähteet

## Aiheesta muualla
*Majamaa, Raija: Lautapeli Huvimatka Aavasaksaan vuodelta 1863. Kansalliskirjaston blogisarja Minun aarteeni.
*En nykarlebykonstnär 
*En bortglömd pärla?
Tiny Tim (muusikko)

**Tiny Tim**, oikealta nimeltään **Herbert Buckingham Khaury** (12. huhtikuuta 1932 – 30. marraskuuta 1996) oli yhdysvaltalainen laulaja, ukulelen soittaja ja musiikin arkistoija. Hänet tunnetaan parhaiten omasta versiostaan kappaleesta "Tiptoe Through the Tulips" sekä omalaatuisesta falsetti-/vibrato-lauluäänestään.

## Ura ja elämänvaiheet
Tiny Tim nousi kuuluisaksi 1960-luvun lopulla esiintyessään useasti televisiossa. Hänen kuuluisimmat televisioesiintymisensä olivat Rowan & Martin’s Laugh-In -show’ssa ja The Tonight Show Starring Johnny Carson -show’ssa. Vuonna 1968, hän julkaisi ensimmäisen albuminsa *God Bless Tiny Tim*. Se sisälsi orkesteriversion "Tiptoe Through the Tulips" -kappaleesta, joka oli aiemmin singlenä julkaistuna noussut suureksi hitiksi. *For All My Little Friends* (v. 1969) oli lastenalbumi ja ehdokkaana Grammy-palkinnon saajaksi.

Hänen ensimmäiset häänsä järjestettiin The Tonight Show’ssa vuonna 1969, jossa hän meni naimisiin Victoria Budingerin (alias "Miss Vicki") kanssa. Parilla oli yksi tytär. He kuitenkin erosivat vuonna 1977. Vuonna 1984 hän meni naimisiin Jan Alweissin ("Miss Jan") kanssa, ja Susan Marie Gardnerin ("Miss Sue") kanssa vuonna 1995.

Tiny Timin uran hiipuessa hän esiintyi pienissä yökerhoissa. Hän esiintyi myös sirkuksen kanssa 80-luvulla.

28. syyskuuta 1996, Tiny Tim sai sydänkohtauksen juuri ennen esiintymistään ukulelefestivaaleilla Montague Grange Hallissa Montaguen kaupungissa Massachusettsissa. Hän vietti kolme viikkoa sairaalassa, jonka jälkeen häntä kiellettiin esiintymästä. Hän kuitenkin sivuutti neuvon, ja sai taas sydänkohtauksen lavalla 30. marraskuuta 1996, johon hän kuoli myöhemmin sairaalassa 64-vuotiaana.
Jessica Parland-von Essen

**Eva Jessica Parland-von Essen** (s. 9. helmikuuta 1970 Espoo) on suomalainen historiantutkija, koulutukseltaan filosofian tohtori. Hän on tutkinut 1700-luvun kulttuurihistoriaa ja Helsingin kaupungin historiaa. Hän väitteli Helsingin yliopistossa vuonna 2005 ja on työskennellyt yliopistossa tutkijana ja lehtorina. sekä dosenttina ( historia) vuodesta 2012 alkaen. Hän toimi myös Brages Pressarkivin arkistopäällikkönä vuoteen 2014 saakka. Tämän jälkeen hän on vastannut CSC - Tieteen tietotekniikan keskuksessa tutkimusdatan hallinnan kyvykkyyden kehittämisestä ja FAIR - periaatteiden levittämisestä.

Jessica Parland-von Essen on Oscar Parlandin pojantytär. Kirjailija Stella Parland oli hänen sisarensa, ja toimittaja Milena Parland on heidän sisarpuolensa.

## Julkaisuja
* 
* 
* 

## Lähteet
Supernova (laulukilpailu)

**Supernova** on latvialainen laulukilpailu, jonka voittaja valitaan edustamaan Latviaa Euroviisuissa. Kilpailu on järjestetty vuodesta 2015 lähtien tällä nimellä. Aikaisemmin kilpailu on järjestetty nimillä Eirodziesma (2000–2012) ja Dziesma (2013–2014).

## Kilpailun voittajat
* 2015: Aminata – ”Love Injected”
* 2016: Justs – ”Heartbeat”
* 2017: Triana Park – ”Line”
* 2018: Laura Rizzotto – ”Funny Girl”
* 2019: Carousel – ”That Night”
* 2020: Samanta Tīna – ”Still Breathing”
* 2022: Citi Zēni – ”Eat Your Salad”
* 2023: Sudden Lights – ”Aijā”
* 2024: Dons – ”Hollow”
* 2025: Tautumeitas – ”Bur man laimi”
* 2026: Atvara – "Ēnā"

## Lähteet

## Aiheesta muualla
*Supernovan kotisivut
Marc Rochat

**Marc Rochat** (s. 18. joulukuuta 1992) on sveitsiläinen alppihiihtäjä.

Rochat sijoittui Courchevelin / Méribelin MM-kilpailuissa 2023  pujottelussa 14:nneksi. Saalbachin MM-kilpailuissa 2025 hän saavutti pronssia joukkuealppiyhdistetyssä.

Rochat kilpaili maailmancupissa ensimmäisen kerran Val d’Isèren pujottelussa joulukuussa 2015. Maailmancupin pisteille hän pääsi ensimmäisen kerran Santa Caterina di Valfurvan pujottelussa tammikuussa 2016 oltuaan 27:s. Kymmenen parhaan joukkoon hän sijoittui ensimmäisen kerran oltuaan kuudes Kranjska Goran pujottelussa maaliskuussa 2018. Parhaimmillaan hän on sijoittunut neljänneksi Soldeun pujottelussa maaliskuussa 2023 ja Schladmingin pujottelussa tammikuussa 2024.

Rochat on saavuttanut Eurooppa Cupin osakilpailuissa kolme voittoa, viisi kakkossijaa ja viisi kolmossijaa. Hän sijoittui Eurooppa Cupin kokonaiskilpailussa kolmanneksi kaudella 2017–2018. Pujottelucupissa hän oli toinen kaudella 2017–2018 ja kolmas 2020–2011.

## Lähteet
Emil Johansson (alppihiihtäjä)

**Emil Johansson** (s. 13. elokuuta 1988) on ruotsalainen alppihiihtäjä, joka edustaa SK Vitesse Skövdeä.

Johansson kilpaili maailmancupissa ensimmäisen kerran Madonna di Campiglion pujottelussa joulukuussa 2015. Maailmancupin pisteille hän pääsi ensimmäisen kerran Santa Caterina di Valfurvan pujottelussa tammikuussa 2016 oltuaan 25:s.

## Lähteet
Lauri Nautela

**Lauri Villiam Nautela** (v. 1925–1935 **Lagerström**, 13. lokakuuta 1914 Helsinki – 5. syyskuuta 1998 Lieto) oli suomalainen keräilijä ja mesenaatti. Varsinaiselta ammatiltaan Nautela oli maanviljelijä, joka isännöi Liedon Nautelankoskella sijaitsevaa Nautelan kartanoa. Hänen muistoaan vaalii vuonna 2000 perustettu Nautelankosken museo. 

## Elämä
Helsingissä syntyneen Lauri Nautelan äiti luopui lapsestaan jo vajaan vuoden ikäisenä ja hänet sijoitettiin Hurtigin lastenkotiin Kauniaisiin. Nautelan biologisesta isästä ei ole tietoa. Hän varttui aluksi lastenkodissa, kunnes Nautelan kartanon omistanut pariskunta John ja Saida Lagerström adoptoivat hänet vuonna 1925. Hänen ottoisänsä kuoli 1928 ja ottoäiti 1953.

Nautela kirjoitti ylioppilaaksi Turun lyseosta vuonna 1935 ja opiskeli sen jälkeen Helsingin yliopistossa maatalous- ja metsätieteitä, kunnes joutui rintamalle jatkosodan sytyttyä. Hän oli kiinnostunut jo varhain arkeologisten ja historiallisten esineiden keräilystä. Palattuaan nuoruudenkotiinsa 1940-luvun lopulla Nautela alkoi kerätä muun muassa arkeologisia löytöjä ja kansatieteellistä esineistöä, rahoja, mitaleja ja postimerkkejä sekä erilaisia asiakirjoja, karttoja, lehtileikkeitä ja kirjoja. Hänen kokoelmansa merkittävimmän kokonaisuuden muodostaa noin 8 000 nidettä käsittävä kirjasto, joka sisältää kirjojen lisäksi sanoma- ja aikakauslehtiä. Arkeologisia löytöjä kokoelmassa on yli 10 000 kappaletta.

Vuonna 1990 Nautela lahjoitti kokoelmansa Liedon kunnalle ja 1996 sitä hoitamaan perustettiin Nautelankoski-säätiö. Museo avattiin kaksi vuotta Nautelan kuoleman jälkeen vuonna 2000. Museorakennuksen on suunnitellut arkkitehti Frank Schauman.

## Muuta
Lauri Nautela oli homoseksuaali, joka sai vanhan seksuaalirikoslain aikana neljän vuoden vankeusrangaistuksen haureudesta toisen samaa sukupuolta olevan kanssa. Vuonna 2016 Nautela otettiin mukaan Turun seudun seksuaalivähemmistöjen historiaa esittelevään Gaykätkö-taideprojektiin, mutta Nautelankosken säätiö kielsi häntä koskevan geokätkön sijoittamisen museon alueelle. Lisäksi säätiö ilmoitti, ettei Nautelaa saa käyttää taideprojektin osana.

Transkaakko-yhtyeen vuonna 2000 julkaistu albumi *[[Kiveen veistetty]]* on omistettu Lauri Nautelalle.

## Lähteet

## Aiheesta muualla
*Nautelankosken museon kotisivut